**Izmjena i dopuna Obavijesti**

**o provođenju drugog dijela Otvorenog javnog natječaja**

**za financiranje rada pod nadzorom doktora medicine bez specijalizacije u 2023. godini**

U Obavijesti o provođenju drugog dijela Otvorenog javnog natječaja za financiranje rada pod nadzorom doktora medicine bez specijalizacije u 2023. godini od 30. listopada 2023. godine mijenjaju se treći i četvrti odjeljak i glase:

Kandidati čiji su zahtjevi za financiranje rada pod nadzorom za Otvoreni javni natječaj već zaprimljeni od strane Zavoda **nakon objave rezultata** prvog dijela Otvorenog javnog natječaja, **nisu u obvezi ponovno upućivati zahtjeve** za financiranje rada pod nadzorom s odgovarajućom dokumentacijom već će se i njihovi zahtjevi uzeti u razmatranje zajedno s novim zahtjevima upućenim nakon objave Popisa ugovornih zdravstvenih ustanova, dok su u **obvezi uputiti novi zahtjev za financiranje rada pod nadzorom** kandidati koji nisu uvršteni u Listu prvenstva nakon objave rezultata prvog dijela Otvorenog javnog natječaja.

Zahtjevi za financiranje rada pod nadzorom upućeni na ovaj dio Otvorenog javnog natječaja od strane onih kandidata koji su na temelju Odluke Upravnog vijeća Zavoda uvršteni u Listu prvenstva nakon provedenog prvog dijela Otvorenog javnog natječaja **i koji su započeli rad pod nadzorom osnovom već provedenih javnih natječaja**, neće se razmatrati.

Otvoreni javni natječaj provodi se do **30. studenoga 2023. godine**

Zagreb, 16. studenoga 2023. godine